Trafodwch y ffyrdd y mae gwahanol fathau o gyfryngau wedi effeithio ar syniadau o awdurdod crefyddol mewn cyd-destun Islamaidd. Yn eich traethawd dangoswch enghreifftiau o’ch darllen ac ymchwil personol, i gynrychioli ymagweddau amrywiol tuag at awdurdod crefyddol.

Mae newid sylweddol wedi ymddangos yn awdurdod crefyddol Islamaidd sydd yn cyfateb yn naturiol gyda datblygiad ac ehangiad yn fynediad i’r rhyngrwyd ledled y byd, gan gynnwys gwledydd amlycaf Islamaidd. Bellach, mae amgylchedd Islam ar-lein yn dominyddu trafodaethau Mwslemiaid am eu crefydd, gydag ymddangosiad ffigurau allweddol a gwefannau defnyddiol sydd yn gymorth iddynt yn cadw eu ffydd o fewn yr Ugeinfed Ganrif ar Hugain. Y rhyngrwyd bellach yw’r ffynhonnell fwyaf o ddosbarthu cysyniadau Islamaidd a gwrth-Islamaidd i gymdeithasau heddiw. Mae’r newidiadau ar sut y mae crefydd yn cael ei arddangos a’u trosglwyddo ddim yn golygu bod gwerthoedd traddodiadol Islam wedi colli eu dylanwad, ond yn hytrach eu bod yn cael eu haddasu i ffitio i gymdeithas fodern a thechnolegol yr Ugeinfed Ganrif ar Hugain.

Yn draddodiadol, cyn dyfodiad technoleg, roedd awdurdod crefyddol Islamaidd yn wahanol i’r hwnnw sydd ganddynt heddiw. Yr awdurdod crefyddol fwyaf sydd ar gael o fewn y grefydd, yn amlwg, yw’r Qur’an, sef yr awdurdod cyntaf. Mae’r Qur’an yn deillio yn llwyr o Allah, ac ynddo mae Gair Duw yn awdurdodol. Cafodd y Qur’an eu datguddio i’r Proffwyd Muhammad, ac felly daeth gair Muhammad yn awdurdodol trwy’r Hadith. Fodd bynnag, mae sawl ffordd o ddeall awdurdod crefyddol o fewn Islam, megis trwy ffigurau o dan sawl enw gwahanol, megis y Caliph, Imam, a’r Ulama. Dengys felly sut y mae’n bosib i awdurdodau crefyddol datblygu a lledaenu neges benodol yn rhwydd erbyn heddiw ymysg y byd technolegol, trwy lyfrau, teledu a’r rhyngrwyd i bob man ar draws y byd.[footnoteRef:1] Roedd y rheini oedd yn amharod i ymuno gyda thechnoleg mewn perygl o golli eu statws ac awdurdod i unigolion heb y cymwysterau oedd ganddyn nhw. Dengys pam y bu unigolion awdurdodol yn ymuno gyda thechnoleg er mwyn sicrhau eu hawdurdod crefyddol, a thrafodaf enghreifftiau yn y traethawd.[footnoteRef:2]  [1:  Michele Brignone. (2017). Religious Authorities in Islam. Available: https://www.oasiscenter.eu/en/religious-authorities-islam. Last accessed 21/03/18.]  [2:  Kenney, J. and Moosa, E. Eds. (2013) Islam in the Modern World, [Routledge: New York].] 

Roedd yr 1970au yn gyfnod lle'r oedd datblygiad casetiau rhad yn cael ei wasgaru, ymysg cerddoriaeth ac adloniant yr amser, lle caiff pregethau crefyddol ei ledaenu gan bregethwyr Islamaidd. Golygir bod y casetiau yn gallu cael eu cynhyrchu a’u cludo yn rhad rhwng gwledydd gwahanol megis yn yr ystyr Ayatollah Khomeini, a wnaeth gwasgaru pregeth gwrthbleidiol o Ffrainc i Iran yn ystod ei alltudiad.[footnoteRef:3] Roedd y defnydd o gasetiau yn galluogi i unigolion awdurdodol cyrraedd pobl cynllythrennog yn y ffordd nad oedd y wasg argraffol yn gallu yn flaenorol. Roedd enghraifft Khomeini o ddefnyddio casetiau yn un o’r cyntaf y cafodd y cyfryngau ‘bach’ eu defnyddio er mwyn tanseilio ymdrechion y llywodraeth (Shah) i reoli’r cyfryngau ‘mawr’ yn Iran ar y pryd trwy sensoriaeth.[footnoteRef:4]  [3:  Kenney, J. and Moosa, E. Eds. (2013) Islam in the Modern World, p.303.]  [4:  Annabelle Sreberny-Mohammadi and Ali Mohammadi. (2018). Small Media, Big Revolution: Communication, Culture, and the Iranian Revolution. Available: https://www.foreignaffairs.com/reviews/capsule-review/1995-05-01/small-media-big-revolution-communication-culture-and-iranian. Last accessed 22/03/17.] 


Mae awdurdod crefyddol wedi datblygu a thrawsnewid gyda datblygiad technolegol yn ystod y ganrif ddiwethaf, yn ogystal â datblygiadau o fewn polisïau addysg llywodraethau, lle'r oedd, “the momentum for change spawned by the information and cyber revolutions in more than one way served as a catalyst for the transformations in progress in select Arabic-speaking Muslim majority countries.”[footnoteRef:5] Yng ngwledydd mwyafrif Mwslimaidd, mae addysg bellach yn cael ei gefnogi gan y llywodraeth hyd at lefel prifysgol. Am y tro cyntaf mae addysg y wladwriaeth ar gael i ddynion ac i fenywod o ddosbarthiadau cymdeithasol gwahanol, gan godi graddfeydd llythrennedd yn ogystal â disgwyliadau uwch o swyddi wedi diwedd eu bywyd addysg. Mae’r cynyddiad yn llythrennedd wedi golygu bod unigolion Mwslemiaid yn gallu dadansoddi ac ymgynghori testunau a ffynonellau crefyddol fel nad oedd yn bosib yn gynt.[footnoteRef:6] Bellach, mae addysg a thechnoleg yn atgyfnerthu yn hytrach na rhwystro cred ac ymarfer crefyddol, lle yn flaenorol roedd awdurdodau crefyddol yn gwrthod cysyniad technoleg, maent bellach yn ei gefnogi a’i ddefnyddio er mwyn lledaenu neges bersonol ledled y byd.[footnoteRef:7] Wrth i dechnoleg datblygu a dod yn fwy hygyrch i bawb ledled y byd, ac wrth ystyried bod y “digital divide”[footnoteRef:8] yn lleihau yn nifer o wledydd, mae cynyddiad yn llythrennedd a mynediad i’r rhyngrwyd wedi effeithio yn naturiol ar awdurdod crefyddol a sut y mae’n bodoli yn y gymdeithas fodern heddiw. Mae dyfodiad y rhyngrwyd wedi cael effaith sylweddol ar sut mae Mwslemiaid yn ymarfer Islam, sut y mae elfennau o Islam yn cael eu portreadu yn y byd ehangach, yn ogystal â sut y mae cymdeithasau Islamaidd yn portreadu eu hun a’u cyfoedion ar lein.[footnoteRef:9] Mae’r ffaith bod Mwslemiaid ifanc yn cael eu haddysgu yn y rhyngrwyd bellach yn golygu bod Islam ar lein yn dod yn ffenomenon boblogaidd iawn, yn enwedig ymysg gwefannau cyfryngau cymdeithasol megis Facebook, Twitter a YouTube.[footnoteRef:10] Mae’r rhyngrwyd bellach wedi dod yn offeryn rhwydweithiol cynradd i nifer helaeth o Fwslemiaid a’u cymunedau, lle maent yn gallu ymchwilio i ddehongliadau newydd neu wahanol i’r hwnnw maent yn gyfarwydd gyda, ac yn rhoi’r cyfle iddynt gyfathrebu gydag eraill o fewn y gymuned Fwslemiaid i drafod materion crefyddol personol.[footnoteRef:11] [5:  Kenney, J. and Moosa, E. Eds. (2013) Islam in the Modern World, pp.7-8.]  [6:  Kenney, J. and Moosa, E. Eds. (2013) Islam in the Modern World, p.302.]  [7:  Esposito, John. L. (2005). Islam: The Straight Path. 3rd ed. [Oxford: Oxford University Press], p.225.]  [8:  Kenney, J. and Moosa, E. Eds. (2013) Islam in the Modern World, p.178.]  [9:  Bunt, G. R. 2009. iMuslims: Rewiring the House of Islam, [Chapel Hill & London, University of North Carolina Press/C. Hurst & Co], p.3.]  [10:  Kenney, J. and Moosa, E. Eds. (2013) Islam in the Modern World, pp.178-79.]  [11:  Bunt, G. R. 2009. iMuslims: Rewiring the House of Islam, p.33.] 


Enghraifft o ffigur allweddol sydd wedi ymddangos fel awdurdod crefyddol a ffynnu trwy ei gofleidiad o’r datblygiadau technolegol yw Yusuf Qaradawi (1929-), a elwir yn “global mufti.”[footnoteRef:12] Cafodd ei eni yn yr Aifft, gyda diddordeb brwd yng nghrefydd gan dderbyn addysg ragorol wrth raddio o Brifysgol al-Azhar, fel ysgolhaig crefyddol Eifftaidd (Fundamentals of Religion). Mae’r Aifft yn wlad sydd bellach yn dominyddu yn y byd Arabaidd yn yr ugeinfed ganrif ar hugain o ganlyniad i’w gynhyrchiad cyfryngol, dominyddiad cyhoeddi a phoblogrwydd mawr.[footnoteRef:13] Roedd Qaradawi yn ddilynwr brwd o Hasan al-Banna a’r ‘Muslim Brotherhood’ ac o ganlyniad i’w ymrwymiad, cafodd ei harestio nifer o weithiau gan Lywodraeth yr Aifft cyn ffoi a chymryd dinasyddiaeth yn Qatar gan gymryd swydd ym Mhrifysgol Qatar. Er i’w problemau gyda’r Llywodraeth a’i agweddau dadleuol o ganlyniad i’w gysylltiad gyda’r ‘Muslim Brotherhood’, mae Qaradawi wedi dod i fod yn ffigwr cyfryngau allweddol byd eang. Mae Qaradawi wedi dangos bod modd i ffigurau awdurdodol traddodiadol, megis yr Ulama, aros yn berthnasol yn yr Oes Dechnolegol.[footnoteRef:14] Daeth i amlygrwydd yn y brif ffrwd yn ystod yr 1990au ar raglen deledu bersonol “al-Sharīʿah wa al-Hayāt”, ar sianel Al-Jazeera, lle ymddengys fel pregethwr cyfryngau a thrafododd problemau modern a chwestiynau dadleuol megis rhywioldeb a moesau meddygol; rhywbeth a enillodd sylw a phoblogrwydd enfawr iddo wrth anelu eu trafodaeth tuag at gysyniadau o ijtihad.[footnoteRef:15] O ganlyniad i’w rhaglen, daeth yn boblogaidd iawn ymysg tri grŵp o bobl: menywod, ieuenctid a Mwslemiaid yn byw tramor yn y gwasgariad. Mae al-Jazeera felly yn sianel boblogaidd iawn ymysg Mwslemiaid yn y Dwyrain Canol o ganlyniad i’r ffaith bod y sianel yn lledaenu negeseuon dadleuol yn agored mewn cyferbyniad yng ngwledydd rheoliad-llywodraethol gyda sensoriaeth frwd mewn lle.[footnoteRef:16] Denodd sylw a phoblogrwydd Mwslemiaid ifanc, gan gynnwys rhai yn Ewrop a Gogledd America, o ganlyniad i’w dyfodiad modern tuag at gyfreitheg Islamaidd (fiqh).[footnoteRef:17] Mae Qaradawi yn tarddu ei awdurdod o ffynonellau traddodiadol a sefydliadau crefyddol er mwyn ymrwymo, dehongli a chysylltu gyda newid yn y cenhedloedd ymysg datblygiadau technolegol.[footnoteRef:18] Mae cysyniadau Qaradawi wedi dod yn ddylanwadol ar draws y byd Mwslemiaid o ganlyniad i gynhyrchiad sylweddol a chyfieithiad i ieithoedd gwahanol, yn ogystal â thrwy fynegiadau cyfryngol newydd megis teledu a’r rhyngrwyd.[footnoteRef:19] [12:  Kenney, J. and Moosa, E. Eds. (2013) Islam in the Modern World, p.314.]  [13:  Kenney, J. and Moosa, E. Eds. (2013) Islam in the Modern World, p.305.]  [14:  Peter Mandaville. (2018). Qaradawi, Yusuf al-. Available: http://www.oxfordislamicstudies.com/article/opr/t236/e1230. Last accessed 15/03/18. ]  [15:  Peter Mandaville. (2018). Qaradawi, Yusuf al-. ]  [16:  Kenney, J. and Moosa, E. Eds. (2013) Islam in the Modern World, p.306.]  [17:  Peter Mandaville. (2018). Qaradawi, Yusuf al-. Available: http://www.oxfordislamicstudies.com/article/opr/t236/e1230. Last accessed 15/03/18.]  [18:  Kenney, J. and Moosa, E. Eds. (2013) Islam in the Modern World, p.305.]  [19:  Peter Mandaville. (2018). Qaradawi, Yusuf al-. Available: http://www.oxfordislamicstudies.com/article/opr/t236/e1230. Last accessed 15/03/18.] 


Creodd Qaradawi gwefan, ‘The Islam Online Web site’ (www.Islamonline.net) gyda chymorth Al Thani mewn 2 iaith sef Arabeg a Saesneg. Mae’r wefan bellach yn un o’r gwefannau goruchaf Islamaidd ledled y byd, gyda chysyniadau Qaradawi yn dominyddu holl agweddau’r wefan yn y ddwy iaith, megis newyddion dyddiol, erthyglau ac ardaloedd trafodaeth. Mae’r wefan wedi denu sylw positif mawr o ganlyniad i’w ymateb i ddigwyddiadau rhyngwladol, megis ei gondemniad o ymosodiad Islamaidd ar 9/11 gan ddefnyddio dyfyniadau o’r Qur’an a’r Hadith i’w gefnogi, yn ogystal â chondemnio agwedd a pholisïau Americanaidd yn y Dwyrain Canol a wnaeth derbyn ymateb positif ymysg Mwslemiaid ar ffurf erthygl papur newydd.[footnoteRef:20] Mae’r wefan yn galluogi cydweithiad rhwng y darllenydd a’r wefan wrth gynnig fatwas byw, lle mae arbenigwyr yn cynnig atebion i gwestiynau a phroblemau modern, yn ogystal â chynnig fforwm Shariah, ac ardal cwestiwn ac ateb wrth un o 180 arbenigwyr (2007), gan gynnwys ysgolheigion o brifysgolion Islamaidd ac unigolion sydd yn gweithio cyd-destun lleiafrifol megis yr ‘Assembly of Muslim Jurists’ yn America, sydd ar gael iddynt.[footnoteRef:21] O ganlyniad i ymddangosiad y modd o holi cwestiynau ar lein, codir y cwestiwn dros gyfreithlondeb awdurdod crefyddol, a dengys pam y bod Qaradawi yn cyfiawnhau’r defnydd o ysgolheigion ar draws y byd i sicrhau atebion dilys a chywir i’w ddarllenwyr. Mae Qaradawi yn gyfuniad o ysgolhaig awdurdodol crefyddol traddodiadol gyda phresenoldeb cyfoes yn y cyfryngau.[footnoteRef:22]  [20:  Gary R. Bunt. (2015). Islamonline.net. Available: http://www.oxfordislamicstudies.com/article/opr/t236/e1051. Last accessed 15/03/18.]  [21:  Gary R. Bunt. (2015). Islamonline.net. Available: http://www.oxfordislamicstudies.com/article/opr/t236/e1051. Last accessed 15/03/18.]  [22:  Kenney, J. and Moosa, E. Eds. (2013) Islam in the Modern World, p.314.] 


Ffigur awdurdodol crefyddol allweddol arall sydd wedi ymddangos ar ôl Qaradawi yw Amr Khaled (1967-). Yn wahanol i Qaradawi, nad oes gan Khaled cefndir traddodiadol yn y gwyddonaiethau Islamaidd nac ydyw’n ysgolhaig Islamaidd – er bod ganddo ddiploma yn Astudiaethau Crefyddol o’r Aifft, a PhD yn Astudiaethau Islamaidd o Brifysgol Cymru. O ganlyniad i’w cefndir, ymddengys i’w ddilynwyr fel unigolyn sydd hefyd wedi brwydro gyda materion crefyddol ac felly yn gallu rhannu ei brofiadau a datblygiadau ysbrydol.  Mae Khaled yn ffigwr awdurdodol crefyddol hollol wahanol i’r hwnnw o Qaradawi, ond sydd yn dal i dderbyn poblogrwydd a dilyniant brwd ledled y byd.[footnoteRef:23] Yn hytrach, mae Khlaed yn gyfrifydd a wnaeth dechrau pregethu o fewn mosgiau yn 1990 tra dal i weithio yn ei broffesiwn. Gelwir ei hun yn da’iyya sef, “one who ‘calls Islam’ through invitation.”[footnoteRef:24] Daeth Khlaed yn boblogaidd o ganlyniad i’r ffaith cafodd ei ddarlithoedd eu darlledu ar sianel IQRA trwy loeren NILESAT yn ogystal ag ar lein ac ar gasetiau a thrwy fideo. Erbyn 1998, roedd Khaled wedi ymgymryd ar yrfa bregethu yn bennaf ar deledu ar gyfresi megis ‘Words from the Heart’ (2001) a ‘Sunna’ al-Hayat’ (‘Life Makers’). Mae Khaled yn ffigwr allweddol yn y mudiad diwygio Islamaidd yn y byd Arabaidd, er y mae ei boblogrwydd yn ymestyn i UDA hefyd.[footnoteRef:25] Yn debyg i Qaradawi, mae Khaled yn ffigwr carismataidd iawn, ond yn wahanol, mae’n dueddol o wisgo yng ngwisg ddwyreiniol yn hytrach nag Islamaidd. Mae hefyd wedi denu poblogrwydd ymysg yr ifanc, yn bennaf o’r dosbarth canol uchaf, a ddaeth o dan archwiliad a bygythiad gan y llywodraeth cyn iddo symud i’r DU rhwng 2002-07. Mae Khaled yn pregethu a phwysleisio syniadau am hunangymorth a ffurfio rhwydwaith o ieuenctid tebyg yng nghymunedau ledled y byd er mwyn ymgymryd â phrosiectau o gywiro agweddau moesol a chymdeithasol personol. Yn wahanol i Qaradawi, nad oes gan Khaled awdurdod i drafod fatwa ac felly dengys pam ei fod yn cynnig cyngor moesol megis cynghori y dylai Mwslemiaid ifanc osgoi gwrando ar gerddoriaeth gythruddol, ac yn amlygu iddynt ysgrifennu llythyron protest i’r sianelau cerddoriaeth yn lle. Er hyn, nid ydyw’n datgan bod cerddoriaeth i gyd yn waharddedig, yn hytrach yn cynnig cerddoriaeth arall iddynt wrando arno.[footnoteRef:26] [23:  Mubarak, H. (2007). Khaled, Amr. Available: http://www.oxfordislamicstudies.com/article/opr/t355/e0280?_hi=1&_pos=1. Last accessed 21/03/18.]  [24:  Kenney, J. and Moosa, E. Eds. (2013) Islam in the Modern World, p.310.]  [25:  Mubarak, H. (2007). Khaled, Amr. Available: http://www.oxfordislamicstudies.com/article/opr/t355/e0280?_hi=1&_pos=1. Last accessed 21/03/18.]  [26:  Kenney, J. and Moosa, E. Eds. (2013) Islam in the Modern World, pp. 310-11.] 


Yn debyg i Qaradawi, mae gan Khaled wefan (www.amrkhaled.net) lle cynigir pregethau fyw, yn ogystal â e-lyfrau, cartwnau, caneuon, recordiadau MP3 o’i bregethau, i gyd wedi cyfieithu i 8 iaith wahanol.[footnoteRef:27] Mae’r wefan yn boblogaidd iawn, gyda 26 miliwn o bobl yn ymweld ag e yn 2006, ac mae’r wefan yn dod yn trydydd boblogaidd ledled y byd Arabaidd, tu ôl Al-Jazeera.[footnoteRef:28] Mae Khaled yn derbyn llawer o boblogrwydd wrth fenywod, sydd yn adlewyrchu newidiadau cymdeithasol yn perthyn i ryw. Mae’r cyfryngau bellach yn galluogi i fenywod i ymgymryd mewn materion crefyddol, yn ogystal â chodi cwestiynau personol crefyddol, sydd yn galluogi iddynt, efallai am y tro cyntaf, i gyfranogi yn nheyrnas gyhoeddus a chwarae rôl actif o fewn eu cymdeithas wrth barhau i gyflawni rhwymedigaethau yn gysylltiedig gyda’u rhyw.[footnoteRef:29]  [27:  Kenney, J. and Moosa, E. Eds. (2013) Islam in the Modern World, p.311.]  [28:  Mubarak, H. (2007). Khaled, Amr. Available: http://www.oxfordislamicstudies.com/article/opr/t355/e0280?_hi=1&_pos=1. Last accessed 22/03/18.]  [29:  Mubarak, H. (2007). Khaled, Amr. Available: http://www.oxfordislamicstudies.com/article/opr/t355/e0280?_hi=1&_pos=1. Last accessed 22/03/18.] 


Felly, mae gan Qaradawi a Khaled agweddau cyffredin rhyngddynt, megis y ffaith eu bod wedi ennill poblogrwydd trwy ddefnyddio’r cyfryngau, yn bennaf teledu a’r rhyngrwyd, i ledaenu eu neges ledled y byd. Mae eu hawdurdod crefyddol yn deillio o’u defnydd o dechnoleg newydd, a hebddynt hwy fyddant yn derbyn yr un statws sydd ganddynt heddiw. Er hyn, mae Qaradawi yn unigryw yn y ffaith ei fod yn cael ei hystyried fel mufti yn natur y rhyngrwyd, lle bod ganddo gymwysterau i’w gefnogi, nad sydd gan Khaled ac awduron crefyddol eraill ag ymddengys ar lein. Mae Qaradawi yn pregethu am Shariah, wrth i eraill, megis Khaled, yn pregethu am fywyd Islamaidd. Er hyn, mae’r ddwy yn boblogaidd i ehangu ar fywyd crefyddol Mwslemiaid cyfoes heddiw.[footnoteRef:30] [30:  Kenney, J. and Moosa, E. Eds. (2013) Islam in the Modern World, p.315.] 


[bookmark: _GoBack]Fel y dywed Bunt, “the impact of the shifts in the way in which data about Islam is distributed via the Internet... has led to a complex reconfiguration of religious authority models”[footnoteRef:31] oherwydd bod modd i unrhyw un dangos eu hun fel awdurdod crefyddol trwy dechnoleg. Fodd bynnag, mae’r unigolion yr wyf wedi trafod yn ystod y traethawd yma wedi defnyddio’r cyfryngau er mwyn hybu a lledu eu syniadau personol, ac wedi dod yn hynod o boblogaidd o ganlyniad. Mae technoleg wedi cael effaith ar Islam heddiw wrth iddo dargedu’r ieuenctid a menywod i gadw’r grefydd yn fyw. Mae’n amlwg bod ymddangosiad technoleg wedi effeithio ar sut y mae awdurdod crefyddol yn ymddangos ledled y byd heddiw, wrth roi cyfle i unigolion godi statws crefyddol ar-lein, er efallai y byddai ddim yn bosib heb ddyfodiad technolegol. Er bod sut y mae Islam yn cael ei weld, hynny yw ar-lein, wedi newid, nid yw traddodiadau crefyddol wedi newid o gwbl wrth iddynt dal priodoli’r wybodaeth yn ôl i ffynonellau gwreiddiol megis y Qur’an. Mae dyfodiad technoleg bellach yn cadw Islam yn grefydd fyw, wrth ledaenu negeseuon newydd, megis rhai am statws menywod, rhywioldeb a moesau meddygol (yn yr ystyr Qaradawi) sydd yn faterion cyfoes i Fwslemiaid ifanc heddiw. Er bod y cyfryngau yn portreadu Islam yn negyddol trwy bapurau newydd, y mae’r ffordd y mae Mwslemiaid eu hun yn defnyddio’r cyfryngau yn sicrhau bod agwedd bositif o Islam hefyd yn cael ei ledaenu ar draws y cyfryngau trwy gasetiau, llyfrau ac yn enwedig ar y rhyngrwyd. Mae hyn oll yn effeithio ar leoliad awdurdod crefyddol yn y gymdeithas, er nid yw’n affeithio pwysigrwydd Islam i’r unigolion y byd heddiw, yn hytrach yn mireinio’r grefydd yn y gymdeithas ddatblygedig heddiw. [31:  Bunt, G. R. 2009. iMuslims: Rewiring the House of Islam, p.17.] 

